《寄赠徐德宏分教严州》
明代·杨旦

离亭酌酒送君行，发轫青云第一程。世际亨嘉吾道泰，心无俗累此官清。

移家建水梅初放，舣棹桐江月正明。为谢故人梁绍甫，缄书莫惜寄同盟。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。